CELEX: 62019CN0679
Language: el
Date: 2019-09-12 00:00:00
Title: Υπόθεση C-679/19: Αίτηση προδικαστικής αποφάσεως την οποία υπέβαλε το Tribunalul Ilfov (Ρουμανία) στις 12 Σεπτεμβρίου 2019 – NL κατά Direcția Generală Regională a Finanțelor Publice București

16.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 423/21
            
         
      Αίτηση προδικαστικής αποφάσεως την οποία υπέβαλε το Tribunalul Ilfov (Ρουμανία) στις 12 Σεπτεμβρίου 2019 – NL κατά Direcția Generală Regională a Finanțelor Publice București
      (Υπόθεση C-679/19)
      (2019/C 423/27)
      Γλώσσα διαδικασίας: η ρουμανική
      
         Αιτούν δικαστήριο
      
      Tribunalul Ilfov
      
         Διάδικοι στην υπόθεση της κύριας δίκης
      
      
         Εκκαλών: NL
      
         Εφεσίβλητη: Direcția Generală Regională a Finanțelor Publice București
      
         Προδικαστικά ερωτήματα
      
      
                  1)
               
               
                  Έχει το άρθρο 9, παράγραφος 1, του κανονισμού (ΕΚ) 1889/2005 του Ευρωπαϊκού Κοινοβουλίου και του Συμβουλίου, σχετικά με τους ελέγχους ρευστών διαθεσίμων που εισέρχονται ή εξέρχονται από την Κοινότητα (1), την έννοια ότι αντιβαίνει σε αυτό κύρωση όπως η προβλεπόμενη στο άρθρο 653, στοιχείο i, του Hotărârea Guvernului nr. 707/2006 (κυβερνητικού διατάγματος 707/2006), το οποίο ορίζει ότι τα ρευστά διαθέσιμα που δεν δηλώνονται εγγράφως στις τελωνειακές αρχές και υπερβαίνουν το όριο των 10 000 ευρώ κατάσχονται εξ ολοκλήρου και οριστικώς;
               
            
                  2)
               
               
                  Έχει το άρθρο 9, παράγραφος 1, του κανονισμού (ΕΚ) 1889/2005 του Ευρωπαϊκού Κοινοβουλίου και του Συμβουλίου, σχετικά με τους ελέγχους ρευστών διαθεσίμων που εισέρχονται ή εξέρχονται από την Κοινότητα, την έννοια ότι αντιβαίνει σε αυτό η επιβολή, από τα κράτη μέλη, κύρωσης λόγω παράβασης συνιστάμενης σε πλήρη κατάσχεση του μη δηλωθέντος ποσού, χωρίς προηγούμενο ή επακόλουθο έλεγχο της προέλευσης ή του προορισμού των ποσών και ανεξαρτήτως της προέλευσης ή του προορισμού τους;
               
            
         (1)  Κανονισμός (ΕΚ) 1889/2005 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με τους ελέγχους ρευστών διαθεσίμων που εισέρχονται ή εξέρχονται από την Κοινότητα (ΕΕ 2005, L 309, σ. 9).